Donald Trumpen inbestidura 2025ean

Donald Trumpen inbestidura 2025eko urtarrilaren 20an izan zen, astelehenean, Ameriketako Estatu Batuetako Kapitolioaren biribilgunean, Washingtonen joandako milaka jarraitzaileak lagun. 47. Ameriketako Estatu Batuetako presidente gisa izendatu zuten. Ekitaldi honek Donald Trumpen bigarren kargu-hartze presidentziala markatu zuen. Aldi berean, J. D. Vance AEBetako 50. presidenteorde izendatu zuten. Inbestidura kargu-hartzearen zeremonia da.https://www.ondacero.es/noticias/mundo/toma-posesion-donald-trump-directo-sigue-discurso-nuevo-presidente-eeuu_20250120678e64811236b600015d8090.html

Aldaketa «gaur bertan» hasiko dela zin egin zuen Trumpek, eta immigranteen, inflazioaren eta genero aniztasunaren aurkako neurriak iragarri zituen horretarako.«Donald Trump AEBetako presidente da berriz ere», Aitor Garmendia.

 Aurreko inbestidura 
Aurreko inbestidura (Joe Bidenen inbestidura 2021ean) oso mugatua izan zen ezohiko krisi politikoen, osasun publikoaren, ekonomikoen eta segurtasun nazionalaren ondorioz, COVID-19aren pandemia eta urtarrilaren 6ko Kapitolioaren aurkako erasoa barne. Trump, une hartan presidentea zena, ez zen bere ondorengoaren zeremonian izan.

 Trumpek egindako promesak 
Mugako larrialdi nazionalaz gainera larrialdi energetikoa deklaratuko duela ere agindu du Trumpek. Itun Berdea albo batera utzi eta, hitzeman du erregai fosilen produkzioa handituko duela. Inflazioa murrizteko neurriak ere iragarri ditu, eta atzerriko herrialdeetako produktuei muga zerga «handiak» ezarriko dizkiela baieztatu.

Aldi berean zenbait ordena exekutibo emango dituela ere agindu du. Kongresuaren berrespenik behar ez duten aginduak dira ordena exekutiboak, presidenteak zuzenean ezarri ditzakeenak. Ohikoa izaten da presidentearen agintaldiko lehen egunean zenbait dekretu onartzea, horien bidez datozen lau urteetarako bide orria irudikatzen hasteko, eta administrazio berriaren lehentasunak zein izango diren finkatzeko. Bada, woke deituriko ideologiari aurre egitea da Trumpen lehentasunetako bat. Woke arrazakeriari buruzko kontzientzia adierazten duen termino bat da, Estatu Batuetan sortua. Geroago, gizarte-desberdintasunekinlotutako beste gai batzuetara hedatu zen, generoari eta sexu-orientazioari buruzko kontzientziara, adibidez. Eta lehen neurriaren berri eman du: «Gaurtik aurrera, Ameriketako Estatu Batuetako Gobernuarentzat bi genero baino ez dira izango: gizonezkoa eta emakumezkoa».

Esan du baita ere astronauta estatubatuarrak bidaliko dituztela Martera. Energiari buruzko neurriak ere badakartza: Parisko klimaren akordiotik irtetea, parke eolikoetarako lur gehiagorik ez, eta Bidenen «estremismo klimatikoko politikak» amaitzea, meatzaritzan eta erregai fosilen ekoizpenean erregulazioak biguntzeko. «AEB manufakturako nazio bat izango da berriz ere», dio, eta «lurrean petrolio eta gas natural gehien daukan nazioa da, eta erabiliko dugu».https://www.naiz.eus/eu/info/noticia/20250121/bueltan-da-trump-dena-aldatzeko-gaur-hasita

 Kronologia 
Trump 11:47an zen karguaren zina egitekoa —Euskal Herriko 17:47an—. Eguerdian egin ohi du zina AEBetako presidente berriak, baina Trumpek ordua aurreratzea erabaki zuen; AEBetako 47. presidentea delako hautatu zuen ordu hori. Azkenean, ordea, zin egitearen aurreko hitzaldiak luzatu egin ziren, J. D. Vance presidenteordeak bere karguaren zina egin zuen, eta Trumpen txanda heldu zenerako 12:00ak ziren [18:00ak Euskal Herrian].

 Eskuin muturra ekitaldian 
Ekitaldian izan dira eskuin muturreko zenbait agintari ere, hala nola Giorgia Meloni Italiako presidentea eta Javier Milei Argentinakoa. Hainbat teknologia enpresa handitako buruak ere bertaratu dira. Besteak beste, Jeff Bezos Amazonen akziodun nagusia, Mark Zuckerberg Metako burua, eta, nola ez, Elon Musk Tesla, SpaceX eta X enpresen burua. Trumpek iragarri zuen DOGE Gobernuaren Eraginkortasun Departamentuko buru izendatuko duela Musk. Edmundo González ere gonbidatua izan zen eta bertan egon zen.

Donald Trumpen 200.000 jarraitzaile zenbatu dituzte egunotan AEBko hiriburuan.

 Boikot 
119. Kongresuko Alderdi Demokratako hainbat kidek kargu-hartzeari boikota egitea erabaki dute. Boikot hori sartzen zen administrazioaren hasierako aurkakotzat hartzen zen. Jarraian, karguaz jabetzera joan ez ziren Ordezkarien Ganberako demokraten zerrenda:https://www.newsweek.com/list-democrats-skipping-donald-trumps-inauguration-2001234

 Donald Beyer (D-VA)
 Sean Casten (D-IL)
 Judy Chu (D-CA)
 Steve Cohen (D-TN)
 Jasmine Crockett (D-TX)
 Veronica Escobar (D-TX)
 Kweisi Mfume (D-MD)
 Ilhan Omar (D-MN)
 Nancy Pelosi (D-CA)
 Delia Ramirez (D-IL)
 Deborah Ross (D-NC)
 Lateefah Simon (D-CA)
 Adam Smith (D-WA)
 Bonnie Watson Coleman (D-NJ)

 Erreferentziak 

 Ikus, gainera 

 Kanpo estekak 
 Aitor Garmendia: "Donald Trump AEBetako presidente da berriz ere", Berria, 2025/01/21..

Kategoria:Donald Trump
Kategoria:2025 Ameriketako Estatu Batuetan
Kategoria:Ameriketako Estatu Batuetako presidenteen inbestidurak
Kategoria:2025 politikan
Kategoria:Donald Trumpen bigarren lehendakaritza